<classify> Katika barua yake, Malinzi amesema TFF ina imani na ahadi zake za kuendeleza soka na kwa niaba ya shirikisho la soka nchini, ataendelea kushirikiana naye katika kila jambo katika nafasi yake hiyo na kumtakia kila la kheri na mafanikiko mema.Wakati huo huo, timu ya soka ya taifa ya Wanawake ya Zimbabwe, inatarajiwa kuwasili leo mchana wakiwa na msafara wa watu 29, wakiwemo wachezaji 20 na viongozi 9 tayari kwa ajili ya mchezo wa kesho dhidi ya wenyeji Twiga Stars kwenye Uwanja wa Azam Complex Chamazi.Zimbabwe watafikia hoteli ya DeMag iliyopo Kinondoni, ambapo jioni watapata fursa ya kufanya mazoezi katika uwanja wa Azam Complex utakaotumika kwa mchezo.Upande wa waamuzi wa mchezo huo, wanatarajiwa kuwasili leo mchana kwa ndege ya Shirika la Ndege la Kenya KQ wakitokea Ethiopia, huku kamisaa wa mchezo kutoka Jamhuri ya Kidemokrasia ya Kongo DRC akiwasili jioni kwa KQ.Maandalizi yote ya mchezo huo yamekamilika ambapo imeelezwa ulinzi na usalama utakuwepo wa kutosha, tiketi za mchezo huo zitauzwa eneo la uwanja Chamazi kesho.Viingilio vya mchezo huo vimepangwa kuwa Sh 2,000 kwa mzunguko na Sh 3,000 kwa jukwaa kuu.TFF imewaomba wadau, wapenzi wa soka kujitokeza kwa wingi kuwapa sapoti Twiga Stars katika mchezo huo wa kuwania kufuzu kwa fainali za Mataifa Afrika kwa Wanawake zitakazofanyika mwishoni mwa mwaka huu nchini Cameroon.  <topic>: MICHEZO 